fl-ibgħad gżejjer tal-Paċifku il-palm jomxot iż-żerniq vampa nar ġo baħar kristall tgħallimt ngħum għal dahri iż-żifna tar-riskju mas-serp tal-korall … u fuq ir-ramel miknus qxur is-siċċ injection għal-lest kontra s-semm idur fuq denbu b'zokk vleġġa rassejtu minn għonqu w ferfirtu minn denbu u għandi r-ritratti jekk trid ħabib ejj' arahom ritratti bis-serp tal-korall — tista' tilmaħ fl-isfond qxur is-siċċ abjad silġ. qrib l-għadajjar tal-gżejjer meta wara x-xita x-xemx staħbiet fil-widien miksija iroko jindiehes mal-ġilju is-serp ma lmaħtux sa dar jitwennes m'għarqubi w erbat ijiem u ljieli xammejt is-semm jinvadi l-arterji ta' ġismi bħal ġilju qed jiftaħ ifewwaħ ġo demmi f'dellirju ta' deni inaqqar bħal /aser ix-xmux f'qiegħ għajnejja U issa mat-tektik ta' l-arloġġ kwarz ma' nofs in-nhar illum kif dort fuq takkuntek ħabib fakkartni ftakart fl-isfond qxur is-siċċ ġo baħar kristall fil-fwieħa tal-ġilju mas-saqaf ta' ħalqi ir-riħa velenu tas-serp tal-korall. Ix-xewk ġewwa għajnejk ma tajthomx iżd' għajnejja kif dort fuq takkuntek ħabib ma jinsewkx